Naim Daniel

Muhammad Naim Daniel Baharin (lahir 9 September 1997) ialah seorang pelakon, penyanyi, penulis lagu dan komposer lelaki Malaysia. Sepanjang kerjayanya sebagai pelakon, beliau telah membintangi sejumlah drama TV termasuk Ema Emyliana, Pia, Lelaki Lingkungan Cinta, Projek: High Council dan I.D. serta filem termasuk 29 Februari dan Bisik Pada Langit. Kerjaya muzik beliau bermula dengan melancarkan single sulungnya, "Sekali Lagi" yang dikeluarkan pada 2018.

Kehidupan awal
Beliau dilahirkan pada 9 September 1997 di Seremban, Negeri Sembilan. Beliau ialah pemegang Diploma Muzik di Fakulti Muzik, Universiti Teknologi MARA (UiTM), Shah Alam.

Kerjaya lakonan
Naim Daniel mula berkecimpung dalam dunia lakonan sebagai pelakon kanak-kanak. Peranan lakonan pertama Naim ialah pada 2008 menerusi siri drama Internet, Jelma yang bersiaran di laman web gua.com.my. Sebagai pelakon baru ketika itu, Naim berlakon bersama pelakon berpengalaman termasuk Norman Hakim, Fauziah Nawi dan Aida Aris, yang mana beliau memegang watak sebagai Reza yang memiliki personaliti berbeza berbanding kanak-kanak lain.

Selepas Jelma, Naim muncul pula dalam drama Cucu Betong bersama Fizz Fairuz, Ezany Nizariff dan Sheila Rusly dengan memegang watak sebagai Raqib. Beliau muncul dalam dua siri drama televisyen serentak pada 2011, iaitu Gemilang sebagai Saifullah kecil dan Cinta Elysa sebagai Imran, kedua-dua drama ini disiarkan di TV3.

Pada tahun 2012, Naim memegang watak sebagai Ibrahim dalam telefilem bertajuk Sebelum Kiamat yang berkisarkan tentang Ibrahim yang berhasrat ingin bertemu dengan ibu kandungnya yang telah terpisah daripadanya sejak kecil, sebelum kedatangan Hari Kiamat. Telefilem ini turut dibintangi oleh Soffi Jikan, Zamarul Hisham, Sherie Merlis dan Noorkhiriah. Pada tahun 2022, Naim meneruskan kerjaya lakonannya dengan membintangi siri televisyen astro iaitu Projek: High Council yang turut dibintangi oleh Mierul Aiman, Amir Ahnaf, Nadhir Nasar dan lain-lain.

Kerjaya muzik
Kerjaya muzik Naim bermula apabila kerap membuat lagu saduran di Instagram beliau dan berjaya menarik minat peminat kerana suaranya yang merdu. Pada tahun 2018, Naim mengikat kontrak dengan syarikat rakaman World Peace Entertainment yang baru ditubuhkan dan muncul bersama dua single serentak, iaitu
"Sekali Lagi" dan "Sempurna".Nur Asyikin Mahyudin (18 Januari 2018). Naim Daniel Utamakan Kualiti Berbanding Kuantiti mStar Online. Dicapai pada 1 Februari 2018.

Kontroversi

Hak cipta bersama "Sumpah"
Selepas hampir seminggu lagu "Sumpah" dinobatkan sebagai Juara Lagu di Anugerah Juara Lagu ke-34, timbulnya isu yang cukup kontroversi diantara Naim dengan bekas kekasihnya yang juga merupakan bekas pelakon dan penyanyi, iaitu Dayana Amerda. Dayana tampil membuat kenyataan kepada pihak media yang mendakwa bahawa lagu "Sumpah" nyanyian Naim ialah hasil ciptaan bersama mereka pada tahun 2015. Dayana dikatakan tidak berpuas hati dengan tindakan dan sikap tidak jujur Naim. Ini disebabkan Naim tidak mendaftarkan nama Dayana sebagai pencipta bersama sebaliknya hanya meletakkan namanya sendiri bersama Omar K sebagai pencipta mutlak lagu tersebut. Bagaimanapun, Naim serta pihak pengurusannya kemudian tampil membuat kenyataan balas dengan menyarankan agar Dayana tampil mengemukakan bukti kukuh yang mengatakan bahawa beliau adalah pencipta bersama lagu tersebut. Namun, kenyataan balas daripada Naim tersebut dikhabarkan telah menyinggung perasaan keluarga Dayana. Ini kerana mereka berasa sangat kecewa apabila Naim Daniel telah menafikan hak Dayana sebagai pencipta bersama dalam lagu tersebut.  Bagaimanapun, pihak pengurusan Naim telah menegaskan bahawa lagu Sumpah kekal milik Naim dan Omar K. Mereka menjelaskan lagi Dayana boleh tampil menuntut sebarang hak penciptaan bersama sekiranya beliau berjaya mengemukakan bukti kukuh yang membuktikan bahawa beliau adalah pencipta bersama lagu tersebut.Asyraf Roslan (7 Februari 2020). 'Sumpah' kekal milik Naim Daniel Astro Awani. Dicapai pada 7 Mac 2020.

Penarikan semula gelaran Juara Lagu 34
Berhubung isu hakcipta Naim Daniel dan Dayana Amerda yang sedang hangat diperkatakan, ramai pihak yang mendesak agar gelaran Juara Lagu ditarik semula daripada Naim Daniel. Namun menurut kenyataan Ajai, iaitu selaku ketua juri Anugerah Juara Lagu ke-34, beliau tidak menerima sebarang arahan daripada pihak TV3 untuk berbuat demikian kerana berasakan tindakan tersebut adalah tidak wajar untuk dilakukan. Ini kerana Ajai beranggapan bahawa lagu tersebut sememangnya layak untuk menang dan pihak juri tidak mempunyai sebarang masalah untuk mengangkat lagu Sumpah sebagai Juara Lagu ketika itu. Ini kerana lagu tersebut adalah sememangnya karya asal milik penyanyi itu sendiri dan bukannya diciplak. Sebaliknya hanya terjadi perselisihan faham diantara pencipta lagu tersebut. Namun begitu, Ajai juga sempat memberikan peringatan kepada penyanyi-penyanyi muda masa kini agar untuk lebih bersikap jujur dalam berkarya, dan bukannya untuk mengejar populariti semata-mata berikutan industri muzik masa kini yang tidak lagi seperti di zaman 80an dan 90an dimana hanya ada satu pencipta dalam sesebuah lagu. Disebabkan terjadinya isu seperti ini, Ajai juga berpesan sekiranya terdapat lebih daripada satu pencipta dalam penghasilan sesebuah lagu, maka nama mereka juga harus disertakan bersama agar pembahagian royalti kelak dapat dibahagikan secara adil. Serimah Mohd Sallehudin (8 Februari 2020). Tiada arahan tarik kemenangan Naim Daniel Berita Harian. Dicapai pada 7 Mac 2020.

Tuduhan amang seksual
Pada 17 Jun 2025, Naim Daniel telah didakwa di Mahkamah Sesyen Putrajaya atas pertuduhan melakukan amang seksual fizikal terhadap seorang remaja perempuan berusia 17 tahun di sebuah hotel di Petaling Jaya, Selangor, pada 19 Mei 2025, jam 8.56 malam. Tuduhan ini dibuat di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017 (Akta 792), yang membawa hukuman maksimum penjara 20 tahun dan sebatan jika disabitkan. Naim mengaku tidak bersalah terhadap pertuduhan tersebut, dan mahkamah menetapkan 18 Ogos 2025 untuk sebutan semula kes. 

Filemografi

Diskografi

Album
 Tajuk Butiran album Senarai runut Fobia Dikeluarkan: 22 Februari 2022
 Label: World Peace Entertainment
 Format: Digital download, streaming "Fobia"
 "Heaven"
 "OK (You OK ke tak tu?)" (bersama ALYPH)
 "Biar Tuhan"
 "Terpisah"
 "Adakah Engkau Menungguku" (Akustik)
 "Mainan"
 "Sumpah" (versi AJL)
 "D.U.A"EP : Lelaki gila● Dikeluarkan pada 31 Januari 2024

● Label: XO House 

● Format: Digital download, streaming Mengenangmu. 
 Lagu lelaki gila. 
 Syaitan pun pening. 
 Ini tak adil. 
 Selasa. 

 Single 

 Sebagai artis utama 
+ Tahun Tajuk  Album Catatan  2018 "Sekali Lagi"  rowspan="13"  "Sempurna"  2019 "Sumpah" Lagu juara AJL34 "Adakah Engkau Menungguku"(menampilkan Tuju)2020 "Apa Sebenarnya" "Bila"  "Malam" "Sembah"(menampilkan Man Keedal) "Sedih"(bersama Ismail Izzani) "Lara"(bersama Hael Husaini dan Haqiem Rusli)Lagu finalis AJL36 "Purnama"2021 "Bring It On"(bersama Shalma Eliana) "Janji Happy"(bersama Alif Satar) Lagu tema TV9 "Mainan" FobiaLagu finalis 
AJL372022 "Habis Sini"  (bersama Joe Flizzow) rowspan="1"  "Fobia" Fobia "Ya Rasulullah 1444"  (bersama Raihan) rowspan="6"  "Mungkin Ini Adalah Yang Paling Sedih Pernah Ku Buat" (bersama Dolla) "Ruaidah"2023 "Kudrat"(bersama Sekumpulan Orang Gila)Runut bunyi rasmi Projek: High Council2024 "Urat"(bersama Dato' Jamal Abdillah) "Jangan Mati Di Hari Ini"

 Lagu-lagu lain 
+ Tahun Tajuk 2019"Only U"(bersama Priscilla Abby, Santesh dan Juzzthin) 2020"With You"(bersama Ismail Izzani, Khai Bahar, Daniesh Suffian dan Harris Baba)"Harmoni Aidilfitri"(bersama Ismail Izzani, Daniesh Suffian, Sean Lee dan Kidd Santhe)"#RayaBersamaKITKAT"(Bersama SonaOne, MK, Sweetqismina dan Empty Page!)"Warna Merdeka"(bersama Ismail Izzani, Daniesh Suffian, Sean Lee dan Kidd Santhe) 2021"Raya Jelma"(bersama Ismail Izzani, Daniesh Suffian dan Firdaus Rahmat)"Darahku"(bersama Ismail Izzani, Daniesh Suffian, Firdaus Rahmat, Hao Ren, Alan D dan Audi Mok)2023"OPPO Raya Gempak"(bersama OPPO Malaysia)2025"Lagu Lelaki Gila"(bersama Azwan Ali)

Anugerah dan pencalonan
 Tahun Anugerah Kategori Karya tercalon Keputusan 2013 Festival Filem Malaysia ke–25 Pelakon Kanak-Kanak Terbaik 29 Februari  2018 Anugerah Bintang Popular Berita Harian ke–31 Artis Baru Lelaki Popular rowspan="2"   Pelakon Filem Lelaki Popular  2020 Anugerah Juara Lagu ke-34  Sumpah  Hot FM Fabulous February Artis Fabulous FebruaryPuteri Nadia (12 Februari 2020). Artis Fabulous February- Naim Daniel  Hot FM. Dicapai pada 13 Februari 2020.   Dewan Bahasa dan Pustaka Malaysia  Menggunakan tulisan jawi dalam klip video, "Sembah"Georgie Joseph (1 Mac 2020). Naim dapat pengiktirafan DBP pula Harian Metro. Dicapai pada 1 Mac 2020.  2022 Anugerah MACP Komposer Muda Berpotensi  Dirinya sendiri  2023 The Malaysia Book of Records First to sing upside down in a live performance The song of mainan during Anugerah Juara Lagu 37 (AJL37)  Anugerah Bintang Popular Berita Harian ke-35 Penyanyi Lelaki Popular Dirinya sendiri  ContentAsia Awards Silver - Best Supporting Actor Projek: High Council  2024 Asian Academy Creative Awards Best Actor In a Leading Role I.D. 

Rujukan

Pautan luar



 Naim Daniel di Twitter

Kategori:Kelahiran 1997
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Negeri Sembilan
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pelakon kanak-kanak Malaysia
Kategori:Pelakon televisyen Malaysia
Kategori:Pelakon filem Malaysia